smcproject/ml-wiki-sentences huggingface dataset:
സ്പെയിനിലെ മാഡ്രിഡ് യൂണിവേഴ്സിറ്റിയിൽ മെഡിസിൻ പഠിച്ച അവർ അമേരിക്കയിലെ ബ്രൂക്ക്ലിൻ ജൂത മെഡിക്കൽ സെന്ററിൽ ഗൈനക്കോളജിയിലും ഓങ്കോളജിയിലും പഠനം തുടർന്നു.
1973 മുതൽ അവർ പനാമയിൽ താമസിച്ചു.
കൃതികൾ നോവലുകൾ എൽ അറ്റാഡ് ഡി ഉസോ, 1983 എൽ സെനോർ ഡി ലാസ് ലൂവിയാസ് വൈ എൽ വിയന്റോ, 1984 പെർടെനെസ്‌കോ എ എസ്റ്റെ സിഗ്ലോ ഇല്ല, 1991 ടോഡാസ് ഇബാമോസ് എ സെർ റീനാസ്, 1997 ലാബറിൻറോസ് ഡി ഓർഗല്ലോ, 2002 സസ്പിറോസ് ഡി ഫാന്റാസ്മാസ്, 2005 അവലംബം External links (in Spanish) Website
റൗഡി രാജമ്മ ഇംഗ്ലീഷ് വിലാസം https://ml.wikipedia.org/wiki/Rowdy_Rajamma
പി. സുബ്രഹ്മണ്യം സംവിധാനം ചെയ്ത് 1977 ൽ പുറത്തിറങ്ങിയ ഒരു മലയാള ചിത്രമാണ് റൗഡി രാജമ്മ .
ചിത്രത്തിൽ മധു , ജയപ്രഭ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ജി ദേവരാജനാണ് ചിത്രത്തിലെ ഗാനങ്ങൾക്ക് സംഗീതം നൽകിയത്.
താരം വേഷം 1 മധു 2 ജയപ്രഭ 3 കുതിരവട്ടം പപ്പു 4 ആറന്മുള പൊന്നമ്മ 5 ഉഷാറാണി 6 രാഘവൻ 7 എസ്.പി. പിള്ള 8 ബഹദൂർ 9 ജഗതി 10 റീന 11 കവിയൂർ പൊന്നമ്മ 12 ആനന്ദവല്ലി 13 യേശുദാസ് ഗാനങ്ങൾ വരികൾ: ശ്രീകുമാരൻ തമ്പി ഈണം: ജി. ദേവരാജൻ നമ്പർ.
പാട്ട് പാട്ടുകാർ രാഗം 1 അനുമോദനത്തിന്റെ കെ ജെ യേശുദാസ് സാരംഗ 2 കെട്ടിയ താലിക്കു പി സുശീല 3 വെളിച്ചത്തിൻ സ്വർഗ്ഗവാതിൽ കെ ജെ യേശുദാസ്
പരാമർശങ്ങൾ പുറംകണ്ണികൾ റൗഡി രാജമ്മ ഇന്റർനെറ്റ് മൂവി ഡാറ്റാബേസിൽ
റൗഡി രാമു ഇംഗ്ലീഷ് വിലാസം https://ml.wikipedia.org/wiki/Rowdy_Ramu
എം. കൃഷ്ണൻ നായർ സംവിധാനം ചെയ്ത് എം. മണി നിർമ്മിച്ച 1978-ലെ ഇന്ത്യൻ മലയാളം ചലച്ചിത്രമാണ് റൗഡി രാമു .
മധു , ശാരദ , ജയഭാരതി , ജോസ് പ്രകാശ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
ജി വെങ്കിട്ടരാമൻ ചിത്രംസംയോജനം  ചെയ്തു.
താരം വേഷം 1 മധു രാമു 2 ശാരദ ശാന്തി 3 ജയഭാരതി വാസന്തി 4 ജോസ് പ്രകാശ് 5 രാഘവൻ വാസു 6 സാധന 7 മണവാളൻ ജോസഫ് ശേഖര പിള്ള 8 വീരൻ 9 പൂജപ്പുര രവി 10 ബാലൻ കെ നായർ 11 കെ പി എ സി സണ്ണി ദാസപ്പൻ 12 ആര്യാട് ഗോപാലകൃഷ്ണൻ 13 എം ജി സോമൻ 14 ആറന്മുള പൊന്നമ്മ 15 അടൂർ ഭവാനി 16 ആനന്ദവല്ലി 17 സരോജിനി 18 രാമു ശാസ്തമംഗലം 19 കെ സുകുമാരൻ നായർ 20 ഹസ്സൻ 21 വസന്ത 22 ഗിരിജ
ഗാനങ്ങൾ വരികൾ: ബിച്ചു തിരുമല ഈണം: ശ്യാം നമ്പർ.
പാട്ട് പാട്ടുകാർ രാഗം 1 മഞ്ഞിൻ തേരേറി എസ്. ജാനകി , വാണി ജയറാം 2 നളദമയന്തി കഥയിലെ കെ ജെ യേശുദാസ് 3 ഗാനമേ പ്രേമ ഗാനമേ യേശുദാസ് , വാണി ജയറാം 4 നേരം പോയ്‌ കെ ജെ യേശുദാസ് ,കോറസ്‌
അവലംബം പുറംകണ്ണികൾ റൗഡി രാമു(1978) വിഡിയോ യൂട്യൂബിൽ റൗഡി രാമു(1978) ഇന്റർനെറ്റ് മൂവി ഡാറ്റാബേസിൽ
ലക്ഷ്മണരേഖ (ചലച്ചിത്രം)
1984ൽ പി. വി കുര്യാക്കോസ്  കഥയും തിരക്കഥയും എഴുതി ഐ.വി. ശശി സംവിധാനം ചെയ്ത്  രാമചന്ദ്രൻ നിർമ്മിച്ച   ചലച്ചിതമാണ് ലക്ഷ്മണരേഖ .
മമ്മൂട്ടി , മോഹൻലാൽ , സീമ എന്നിവർ പ്രധാനകഥാപാത്രങ്ങളാകുന്ന ഈ ചിത്രത്തിന്റെ സംഗീതം എ.ടി. ഉമ്മർ ആണ്..
അഭിനേതാക്കൾ മമ്മൂട്ടി -സുകുമാരൻ മോഹൻലാൽ -സുധാകരൻ സീമ -രാധ കെ.പി. ഉമ്മർ - കേണൽ രാജേന്ദ്രൻ അച്ഛൻ അടൂർ ഭാസി - അമ്മാവൻ ജനാർദ്ദനൻ - ബാലചന്ദ്രമേനോൻ (കമ്പനി ഉടമ) കലാരഞ്ജിനി - സുനിത (അനിയത്തി) കവിയൂർ പൊന്നമ്മ -അമ്മായി പി.കെ. എബ്രഹാം -ഡോ.
മാത്യൂസ്- കുടുംബഡോക്റ്റർ സുമിത്ര -വിലാസിനി മേനോൻ (പി ആർ ഓ കഥാസാരം
സുകുമാരനും മമ്മൂട്ടി സുധാകരനും മോഹൻലാൽ സഹോദർന്മാരാണ്.
രണ്ടുപേരും മുറപ്പെണ്ണായ രാധയെ സീമ സ്നേഹിക്കുന്നു.
സുകുമാരനാണ് രാധയെ വിവാഹം ചെയ്യുന്നത്.
പക്ഷേ ആദ്യദിവസങ്ങളിൽതന്നെ സുകുമാരൻ ഒരു അപകടത്തിൽ അരമുതൽ തളർന്ന് കിടപ്പിലാകുന്നു.
കൂടെകൂടെ വരുന്ന തലവേദന രാധയെ തളർത്തുന്നു.
മനശ്ശാസ്ത്രജ്ഞൻ അവളുടെ തടഞ്ഞുവച്ച ലൈംഗികവികാരങ്ങൾ ആണ് രോഗകാരണമെന്ന് പറയുന്നു.
കൂടെ പോയ  സുധാകരൻ  അവളുമായി ബന്ധപ്പെടുന്നു.
പരീക്ഷണം വിജയിക്കുന്നു.
സുധാകരൻ അവളെ വിവാഹം ചെയ്യാൻ തയ്യാറാവുന്നു.
രാധ ഗർഭിണിയാകുന്നു.
അവൾ തന്നെ സുകുമാരനോടിത് പറയുന്നു.
പക്ഷേ സുകുമാരനിത് സഹിക്കുന്നില്ല.
പിറ്റേന്ന് ഉറക്കഗുളിക കഴിച്ച അയാൾ മരിച്ചതായി കാണൂന്നു.
ഓരൊരുത്തരും പരസ്പരം സംശയിക്കുന്നു.
മനസ്സും തളർന്ന അയാളെ മരിക്കാൻ സഹായിച്ചത് താനാണെന്ന്  അയാളൂടെ അച്ഛൻ ഉമ്മർ സമ്മതിച്ച് അറസ്റ്റ് വരിക്കുന്നു.
ഗാനങ്ങൾ ബിച്ചുതിരുമലയുടെ വരികൾക്ക്ക്ക് എ.ടി. ഉമ്മർ സംഗീതം നൽകിയിയിരിക്കുന്നു.
പാട്ട് പാട്ടുകാർ 1 ആരണ്യകാണ്ഡ യേശുദാസ് 2 എന്നോ എങ്ങേങ്ങോ , എസ്. ജാനകി 3 മനസ്സിന്റെ മഞ്ചലിൽ യേശുദാസ് 4 ഒരു സുപ്രഭാതത്തിൻ യേശുദാസ് , സുജാത മോഹൻ
അവലംബം പുറംകണ്ണികൾ ലക്ഷ്മണരേഖ ഇന്റർനെറ്റ് മൂവി ഡാറ്റാബേസിൽ ചിത്രം കാണുക
ലക്ഷ്മണരേഖ 1984
ലക്ഷ്മി (ചലച്ചിത്രം)
ലക്ഷ്മി എന്നത് 1977ൽ ശ്രീ മുരുകാലയ ഫിലിംസിന്റെ ബാനറിൽ ഇ കെ ത്യാഗരാജൻ നിർമ്മിച്ചതും  സി എം മുത്തുവിന്റെ കഥയിൽ എം.ആർ ജോസഫ്  തിരക്കഥയും സംഭാഷണമെഴുതി ജെ. ശശികുമാർ സംവിധാനം ചെയ്തതുമായ ചിത്രമാണ്.
പ്രേം നസീർ , എം.ജി. സോമൻ , ശങ്കരാടി , ബഹദൂർ , ഷീല , ജയഭാരതി , മീന , സാധന , അടൂർ ഭാസി ,  മുതലായവർ അഭിനയിച്ച ഈ ചിതത്തിന്റെ ഗാനങ്ങൾ ശ്രീകുമാരൻ തമ്പിയുടേതും സംഗീതം നൽകിയത് ജി. ദേവരാജനുമാണ് .
താരം വേഷം 1 പ്രേം നസീർ 2 ജയഭാരതി 3 എം.ജി. സോമൻ 4 ഷീല 5 ശങ്കരാടി 6 ബഹദൂർ 7 സാധന 8 അടൂർ ഭാസി 9 ശ്രീലത 10 മീന
പാട്ട് പാട്ടുകാർ രാഗം 1 ജാതിമല്ലി പൂമഴയിൽ പി. ജയചന്ദ്രൻ യമുനാ കല്യാണി 2 കണിക്കൊന്നയല്ലാ ഞാൻ കെ ജെ യേശുദാസ് 3 കുരുത്തോല തോരണം പി. സുശീല 4 പവിഴപ്പൊന്മലപ്പടവിലെ കാവിൽ കെ ജെ യേശുദാസ് പി. മാധുരി ശുദ്ധധന്യാസി
, അവലംബം പുറത്തേക്കുള്ള കണ്ണികൾ ലക്ഷ്മി(1977) ഇന്റർനെറ്റ് മൂവി ഡാറ്റാബേസിൽ
ഫന ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഫന എന്ന വാക്കിന്റെ അർത്ഥം പ്രണയത്തിൽ തകർന്നടിയിൽ എന്നാണെകിലും സൂഫി സംജ പ്രകാരം സ്വന്തത്തെ ഇല്ലായ്മ ചെയ്യൽ എന്നാണ് .
സാങ്കേതികമായി പറയുകയാണെങ്കിൽ മരിക്കുന്നതിന് മുൻപ് മരിക്കുക എന്നാണുദ്ദേശം ദൈവിക സത്തയിലേക്കു അടുക്കാൻ വിവിധ പടവുകൾ ഒരു സൂഫി കയറേണ്ടതായിട്ടുണ്ട്.
അവസാന പടവുകളിലൊന്നായ മഅരിഫത്തിൽ എത്തുമ്പോൾ ദൈവിക സത്തയെ വലയം പ്രാപിക്കുമെന്നു വിശ്വസിക്കുന്നു .
അത്യുന്നത സ്നേഹ ഭാജനത്തിന്റെ സ്നേഹം അനുഭവിക്കുന്ന അവസ്ഥയിൽ സ്വയം മറക്കുന്ന ഉന്മാദാവസ്ഥയുണ്ടാകും  ഈ അവസ്ഥയെയാണ് സൂഫികൾ ഫന  എന്ന്  വിശേഷിപ്പിക്കുന്നത്.
ദൈവിക അരുൾ പാടുകളെ താങ്ങാനുള്ള കഴിവ് ഈ ലോകത്തു പ്രവാചകന്മാരല്ലാത്ത മനുഷ്യ മസ്തിഷ്കങ്ങൾക്കുണ്ടാവില്ല  എന്നത് കൊണ്ടാണ് ഉന്മാദാവസ്ഥ ഉണ്ടാകുന്നതെന്ന് വിശദീകരിക്കപ്പെടുന്നു
വളരെ ചെറിയ വിഭാഗം സൂഫികൾ ഫനയുടെ സത്ത നുകർന്നതിനു ശേഷം  ബോധ മണ്ഡലത്തിലേക്ക് തിരികെയെത്തി പ്രബോധന പ്രചാരണ അധ്യാപനങ്ങളിൽ മുഴുകുകയോ രാഷ്ട്രീയമോ സാമൂഹികമായ കാര്യങ്ങളിൽ നേതൃത്വം നൽകുകയോ ചെയ്യും.
എന്നാൽ ബഹു ഭൂരിപക്ഷം സൂഫികളും  ഇത്തരം ഉന്മാദ അവസ്ഥകളിൽ നിന്നും മുക്തമാകാതെ മരണപ്പെടുകയാണ് പതിവ്.
ഫനയ്ക്കു മൂന്ന് ഘട്ടങ്ങൾ ഉണ്ടെന്ന്  കരുതപ്പെടുന്നു.
പ്രഭാസ്
തെലുഗു ചലച്ചിത്രരംഗത്തെ പ്രശസ്ത അഭിനേതാവാണ് പ്രഭാസ് (പൂർണ്ണനാമം: വെങ്കിട്ട സത്യനാരായണ പ്രഭാസ് രാജു ഉപ്പലപ്പതി ).
2002-ൽ പുറത്തിറങ്ങിയ ഈശ്വർ എന്ന ചിത്രത്തിലൂടെ ആയിരിന്നു അരങ്ങേറ്റം.
ഇന്ത്യയിലെ ചിലവേറിയ ചിത്രമെന്ന റെക്കോർഡുമായി എത്തിയ ബഹുഭാഷ ചിത്രമായ ബാഹുബലിയിലെ നായകവേഷമാണ് ഇദ്ദേഹം ചെയ്തത്.
സാഹോ, വർഷം, രാധേ ശ്യാം, ഛത്രപതി, ചക്രം, ബില്ല, മിസ്റ്റർ പെർഫെക്‌റ്റ് തുടങ്ങിയ ചിത്രങ്ങളിൽ അഭിനയിച്ചിട്ടുണ്ട്.
മിർച്ചി എന്ന ചിത്രത്തിലെ അഭിനയത്തിന് അദ്ദേഹത്തിന് ആന്ധ്രപ്രദേശ് സംസ്ഥാന ചലച്ചിത്ര പുരസ്കാരം/നന്ദി അവാർഡ് ലഭിച്ചിട്ടുണ്ട്.
2014 ൽ ഇറങ്ങിയ ആക്ഷൻ ജാക്സൺ എന്ന ഹിന്ദി ചിത്രത്തിൽ പ്രഭാസ് ഒരു അതിഥി വേഷത്തിൽ പ്രത്യക്ഷപ്പെടുന്നുണ്ട്.
തെലുങ്ക് ചലച്ചിത്ര നിർമ്മാതാവായിരുന്ന യു. സൂര്യനാരായണ രാജുവിൻ്റെയും ഭാര്യ ശിവകുമാരിയുടെയും മൂന്നു മക്കളിൽ ഇളയവനായി മദ്രാസ്സിൽ ജനനം.
സ്കൂൾ വിദ്യാഭ്യാസം ഭീമവരത്തെ ഡിഎൻആർ വിദ്യാലയത്തിൽ ആയിരിന്നു.
ഹൈദരാബാദിലെ ശ്രീ ചൈതന്യ കോളേജിൽ നിന്ന് ബി.ടെക് ബിരുദവും പ്രഭാസ് നേടിയിട്ടുണ്ട്.
തെലുങ്ക് നടൻ കൃഷ്ണം രാജു പ്രഭാസിന്റെ അമ്മാവൻ ആണ്.
ചലച്ചിത്രങ്ങൾ Year Title Role Director(s) Language Notes/ Ref. 2002 ഈശ്വർ ഈശ്വർ ജയന്ത് സി തെലുങ്ക് 2003 രാഘവേന്ദ്ര രാഘവേന്ദ്ര സുരേഷ് കൃഷ്ണ തെലുങ്ക് 2004 വർഷം , അഡവി രാമുടു വെങ്കട്, രാമുടു ശോഭൻ, ബി ഗോപാൽ തെലുങ്ക് 2005 ചക്രം , ഛത്രപതി ചക്രം, ശിവാ കൃഷ്ണ വംശി, എസ് എസ് രാജമൗലി തെലുങ്ക് 2006 പൗർണമി ശിവ കേശവ പ്രഭു ദേവാ തെലുങ്ക് 2007 യോഗി , മുന്ന ഈശ്വർ പ്രസാദ്/യോഗി, മുന്ന വി വി വിനായക്, വംശി പൈദിപള്ളി തെലുങ്ക് 2008 ബുജ്ജിഗാഡു ലിംഗ രാജു, ബുജ്ജി പുരി ജഗന്നാഥ് തെലുങ്ക് 2009 ബില്ല , ഏക് നിരഞ്ജൻ രംഗ/ബില്ല, ചോട്ടു മെഹർ രമേശ്, പുരി ജഗനാഥ് തെലുങ്ക് 2010 ഡാർലിംഗ് പ്രഭാസ് "പ്രഭാ" എ കരുണാകരൻ, തെലുങ്ക് 2011 മിസ്റ്റർ പെർഫെക്ട് വിക്കി ദശരഥ് തെലുങ്ക് 2012 റെബെൽ , ഋഷി, രാഘവ ലോറൻസ്, തെലുങ്ക് 2013 മിർച്ചി ജെയ് കൊറത്തല ശിവാ തെലുങ്ക് 2014 ആക്ഷൻ ജാക്സൺ പ്രഭാസ് പ്രഭുദേവ ഹിന്ദി 2015 ബാഹുബലി ദി ബിഗിനിംഗ് ശിവുഡു/മഹേന്ദ്ര ബാഹുബലി അമരേന്ദ്ര ബാഹുബലി എസ് എസ് രാജമൗലി തെലുങ്ക്, തമിഴ് 2017 ബാഹുബലി 2 ദ കൺക്ലൂഷൻ ശിവുഡു/മഹേന്ദ്ര ബാഹുബലി അമരേന്ദ്ര ബാഹുബലി എസ് എസ് രാജമൗലി തെലുങ്ക്, തമിഴ് 2019 സാഹോ സിദ്ധാർത്ഥ് നന്ദൻ സാഹോ / അശോക് സുജീത്ത് തെലുങ്ക്, ഹിന്ദി (ഭാഗികമായി തമിഴ്) 2022 രാധേ ശ്യാം വിക്രമാദിത്യ രാധാകൃഷ്ണ കുമാർ തെലുങ്ക്, ഹിന്ദി 2023 ആദിപുരുഷ് രാഘവ ഓം റൗട്ട് തെലുങ്ക്, ഹിന്ദി 2023 സലാർ: ഭാഗം 1 സലാർ പ്രശാന്ത് നീൽ തെലുങ്ക് 2024 കൽക്കി 2898 എ.ഡി ഭൈരവ/ കർണ്ണൻ നാഗ് അശ്വിൻ തെലുങ്ക് 2025 കണ്ണപ്പ നന്തി മുകേഷ് കുമാർ സിംഗ് തെലുങ്ക് അതിഥി വേഷം വെബ് സീരീസ് Year Title Role Director(s) Language Notes/ Ref. 2024 ബുജ്ജി ആൻഡ് ഭൈരവ ഭൈരവ നാഗ് അശ്വിൻ തെലുങ്ക് ആമസോൺ പ്രൈം വീഡിയോ പുരസ്കാരങ്ങൾ സന്തോഷം ബെസ്ററ് യങ് പെർഫോർമർ അവാർഡ് - വർഷം (മികച്ച പുതുമുഖ നടൻ: ജേതാവ്) ഫിലിം ഫെയർ അവാർഡ് തെലുങ്ക് - ഛത്രപതി (മികച്ച നടൻ: നോമിനേഷൻ) സിനി മാ ബെസ്ററ് ക്രിട്ടിക് ഹീറോ തെലുങ്ക് - ഡാർലിംഗ് (മികച്ച നടൻ: ജേതാവ്) ഫിലിം ഫെയർ അവാർഡ് തെലുങ്ക് - ഏക് നിരഞ്ജൻ (മികച്ച നടൻ: ജേതാവ്) ആന്ധ്രപ്രദേശ് സംസ്ഥാന ചലച്ചിത്ര പുരസ്കാരം/നന്ദി അവാർഡ് - മിർച്ചി (മികച്ച നടൻ: ജേതാവ്) 2013 ഫിലിം ഫെയർ അവാർഡ് തെലുങ്ക് - മിസ്റ്റർ പെർഫെക്ട് (മികച്ച നടൻ: നോമിനേഷൻ) 2011 ഐ ബി എൻ ലൈവ് മൂവി അവാർഡ്‌സ് - ബാഹുബലി: ദ ബിഗിനിംഗ് (മികച്ച നടൻ: നോമിനേഷൻ) 2015
പുറത്തേക്കുള്ള കണ്ണികൾ നായികമാർ തഴഞ്ഞ ആ കാരണം തന്നെ ബാഹുബലിയാക്കി: പ്രഭാസ് Archived 2021-11-29 at the Wayback Machine .
പ്രഭാസ് എന്ന പ്രതിഭാസം Actor Prabhas' Official Facebook Page Prabhas IMDb.com അവലംബം ↑ ↑ ↑ ↑ ↑
ലയണൽ മെസ്സി ഇംഗ്ലീഷ് വിലാസം https://ml.wikipedia.org/wiki/Lionel_Messi
ഒരു അര്ജന്റീനിയൻ പ്രഫഷണൽ ഫുട്ബോൾ കളിക്കാരനാണ് ലിയോ എന്ന് വിളിക്കപ്പെടുന്ന ലിയോണൽ ആന്ദ്രസ് മെസ്സി ( സ്പാനിഷ് ഉച്ചാരണം: [ljoˈnel anˈdɾes ˈmesi] (ജനനം ജൂൺ 24, 1987).
ഇന്റർ മയാമിയിലും അർജന്റീന ദേശീയ ടീമിലും ഫോർവേഡായി കളിക്കുന്നു.
തന്റെ തലമുറയിലെ ഏറ്റവും മികച്ച ഫുട്ബോൾ കളിക്കാരിൽ ഒരാളായി അദ്ദേഹത്തെ പരിഗണിക്കുന്നു.
മെസ്സി തന്റെ 21 ആം വയസ്സിൽ യൂറോപ്യൻ ഫുട്ബോളർ ഓഫ് ദ ഇയർ , ഫിഫ ലോക ഫുട്ബോളർ ഓഫ് ദ ഇയർ എന്നീ പുരസ്കാരങ്ങൾക്കായി നാമനിർദ്ദേശം ചെയ്യപ്പെട്ടു.
22 ആം വയസ്സിൽ അദ്ദേഹം ആ രണ്ട് പുരസ്കാരങ്ങളും കരസ്ഥമാക്കുകയും ചെയ്തു.
2021 ൽ ലഭിച്ച ഏഴാമത്  ബാലൺ ഡി ഓയോറോടെ ( Ballon d'Or ) ഈ ബഹുമതി  7 തവണ നേടുന്ന ആദ്യ കളിക്കാരനായി .
2009, 2010, 2011, 2012 വർഷങ്ങളിലായി  തുടരെ 4-ആം  തവണയാണ്  ഈ നേട്ടം കരസ്ഥമാക്കിയത്.
2022-ലെ ഫിഫ ലോകകപ്പിൽ അദ്ദേഹം ലോകകപ്പും ഗോൾഡൻ ബോളും നേടി.
ഇദ്ദേഹത്തെ പലപ്പോഴും ഇതിഹാസതാരം ഡിയഗോ മറഡോണയുമായി സാമ്യപ്പെടുത്താറുണ്ട്.
മറഡോണ തന്നെ മെസ്സിയെ തന്റെ "പിൻഗാമി" എന്ന് വിശേഷിപ്പിച്ചിട്ടുണ്ട്.
നന്നേ ചെറുപ്പത്തിൽ തന്നെ മെസ്സി കളിക്കാൻ തുടങ്ങിയിരുന്നു.
അദ്ദേഹത്തിന്റെ കഴിവ് ബാർസലോണ വളരെ വേഗം തിരിച്ചറിഞ്ഞു.
ബാർസലോണ ക്ലബ്ബ് അദ്ദേഹത്തിന് ഉയരക്കുറവിനു ചികിത്സ നിർദ്ദേശിച്ചു.
അതിനാൽ റൊസാരിയോ എന്ന സ്ഥലത്തെ ക്ലബ്ബായ ന്യൂവെൽസ്സ് ഓൾഡ് ബോയ്സ് ടീമിൽ നിന്ന് അദ്ദേഹം വിട്ടുപോരുകയും കുടുംബത്തോടൊപ്പം യൂറോപ്പിൽ സ്ഥിരതാമസമാക്കുകയും ചെയ്തു.
2004-2005 സീസണിൽ അദ്ദേഹം ആദ്യ കളി കളിച്ചു.
ആ മത്സരത്തിൽ തന്നെ അദ്ദേഹം ഗോൾ നേടി.
അങ്ങനെ ക്ലബ്ബിനായി ഗോൾ നേടുന്ന ഏറ്റവും പ്രായം കുറഞ്ഞ കളിക്കാരൻ എന്ന റെക്കോർഡ് അദ്ദേഹം സ്വന്തമാക്കി.
അദ്ദേഹത്തിന്റെ ആദ്യ സീസണിൽ തന്നെ ബാർസലോണ ലാ ലിഗ കപ്പ് നേടി.
2006-2007 സീസണിലാണ് അദ്ദേഹം മികച്ച പ്രകടനം കാഴ്ച്ചവെച്ചത്.
ക്ലാസിക്ക് മത്സരത്തിൽ (el clásico or The Classic) ഒരു ഹാട്രിക്ക് നേടിയതടക്കം 26 മത്സരങ്ങളിൽ നിന്നായി 14 ഗോളുകൾ നേടി.
2008-09 സീസണിൽ അദ്ദേഹം 38 ഗോളുകൾ നേടി.
ആ സീസണിൽ ബാർസലോണ മൂന്ന് കിരീടങ്ങൾ നേടിയപ്പോൾ ടീമിന്റെ പ്രധാന ആയുധം മെസ്സി ആയിരുന്നു.
2009-10 സീസണിൽ അദ്ദേഹം എല്ലാ മത്സരങ്ങളിലുമായി 47 ഗോളുകൾ നേടുകയും, ബാർസലോണക്കായി ഒരു സീസണിൽ ഏറ്റവും കൂടുതൽ ഗോളുകൾ നേടുകയെന്ന ബഹുമതി റൊണാൾഡോയോടൊപ്പം പങ്കിടുകയും ചെയ്തു.
2005 ലെ ഫിഫ വേൾഡ് യൂത്ത് ചാമ്പ്യൻഷിപ്പിൽ മെസ്സി ആയിരുന്നു ഏറ്റവും കൂടുതൽ ഗോളുകൾ നേടിയത്.
ഫൈനലിൽ നേടിയ 2 ഗോളുകളടക്കം ആകെ 6 ഗോളുകളാണ് ആ ചാമ്പ്യൻഷിപ്പിൽ അദ്ദേഹത്തിന്റെ സമ്പാദ്യം.
അതിനുശേഷം അദ്ദേഹം അർജന്റീന ടീമിലെ സ്ഥിരം അംഗമായി.
ഫിഫ ലോകകപ്പിൽ കളിക്കുന്ന ഏറ്റവും പ്രായം കുറഞ്ഞ അർജന്റീനക്കാരനായി അദ്ദേഹം മാറി.
2007 ലെ കോപ്പ അമേരിക്കയിൽ രണ്ടാം സ്ഥാനക്കാരനുള്ള പുരസ്കാരം അദ്ദേഹത്തിന് ലഭിച്ചു.
2008 ലെ ബീജിങ്ങ് ഒളിമ്പിക്സിൽ ജേതാക്കളായ അർജന്റീന ടീമിൽ മെസ്സിയും ഒരു അംഗമായിരുന്നു.
ആ വിജയത്തോടെ അദ്ദേഹത്തിന് ആദ്യ അന്താരാഷ്ട്ര പുരസ്കാരം ലഭിച്ചു.
2012 ഡിസംബർ 9ന് ഒരു കലണ്ടർ വർഷം ഏറ്റവുമതികം ഗോൾ നേടുന്ന കളിക്കാരൻ എന്ന റെക്കോർഡിൽ ഗെർഡ് മുള്ളറെ (85 ഗോളുകൾ) മറികടന്നു.
2012 ഡിസംബർ 23 ന്  ഒരു  കലണ്ടർ വർഷം 91 ഗോളുകൾ എന്ന സർവ്വ കാല റിക്കാർഡ് സ്ഥാപിച്ചു.2022ഇൽ ഖത്തറിൽ വച്ച് നടന്ന ഫിഫ വേൾഡ് കപ്പിൽ അർജൻ്റീനയെ വിജയികൾ ആക്കുന്നതിൽ മുഖ്യ പങ്ക് വഹിച്ചു
പലപ്പോഴും ലോകത്തിലെ ഏറ്റവും മികച്ച കളിക്കാരനായി കണക്കാക്കപ്പെടുകയും എക്കാലത്തെയും മികച്ച കളിക്കാരിലൊരാളായി പരക്കെ കണക്കാക്കപ്പെടുകയും ചെയ്യുന്ന മെസ്സി റെക്കോർഡ് ഏഴ് ബാലൺ ഡി ഓർ അവാർഡുകൾ നേടിയിട്ടുണ്ട്.
ആദ്യ കാല ജീവിതം മെസ്സി
1987 ജൂൺ 24 ന് ജോർജ്ജ് ഹൊറാസിയോ മെസ്സിയുടേയും (ഫാക്ടറി തൊഴിലാളി) സെലിയ മറിയ കുചിറ്റിനിയുടേയും (തൂപ്പുകാരി) മകനായി അർജന്റീനയിലെ റൊസാരിയോ എന്ന സ്ഥലത്താണ് മെസ്സി ജനിച്ചത്.
ഇറ്റലിയിലെ അൻകോന എന്ന നഗരത്തിൽ നിന്നും 1883 ൽ കുടിയേറിപ്പാർത്തതാണ് മെസ്സിയുടെ പൂർവ്വികനായ ഏയ്ഞ്ചലോ മെസ്സി.
അദ്ദേഹത്തിന് റോഡ്രിഗോ എന്നും മത്യാസ് എന്നും പേരുള്ള രണ്ട് ജ്യേഷ്ഠന്മാരുണ്ട്.
കൂടാതെ മരിയ സോൾ എന്നു പേരുള്ള ഒരു സഹോദരിയും.
അഞ്ചാം വയസ്സിൽ, തന്റെ അച്‌ഛൻ പരിശീലിപ്പിച്ചിരുന്ന ഒരു പ്രാദേശിക ക്ലബ്ബായ ഗ്രൻഡോളിയിൽ ചേർന്ന് മെസ്സി ഫുട്ബോൾ കളിക്കാൻ തുടങ്ങി.
1995 ൽ പ്രാദേശിക പട്ടണമായ റൊസാരിയോവിലെ ഒരു ക്ലബ്ബായ ന്യൂവെൽസ് ഓൾഡ് ബോയ്സിൽ ചേർന്നു.
11 ആം വയസ്സിൽ അദ്ദേഹത്തിന്റെ വളർച്ചക്കു ആവശ്യമായ ഹോർമോണിന്റെ കുറവ് തിരിച്ചറിയപ്പെട്ടു.
അർജന്റീനയിലെ ഒരു പ്രമുഖ ക്ലബ്ബായ റിവർ പ്ലേറ്റിന് മെസ്സിയുടെ കഴിവിൽ വിശ്വാസമുണ്ടായിരുന്നു.
എങ്കിലും മാസം തോറും $900 ചെലവാക്കിക്കൊണ്ട് അദ്ദേഹത്തെ ചികിത്സിക്കാൻ അവർക്ക് കഴിയുമായിരുന്നില്ല.
എന്നാൽ ബാർസലോണയുടെ സ്പോർട്ടിംഗ് ഡയറക്ടറായിരുന്ന കാർലെസ് റെക്സാച്ച് അദ്ദേഹത്തിന്റെ കഴിവിനെ പറ്റി ബോധവാനായിരുന്നു.
മെസ്സിയുടെ ബന്ധുക്കൾ സ്പെയിനിലെ കാറ്റലോണിയയിലെ ലെയ്ഡയിൽ ഉണ്ടായിരുന്നു.
മെസ്സിയുടെ കളി നിരീക്ഷിച്ചതിനു ശേഷം ബാർസലോണ അദ്ദേഹവുമായി കരാറിലേർപ്പെട്ടു.
അദ്ദേഹം സ്പെയിനിലേക്ക് മാറി താമസിക്കാമെങ്കിൽ ചികിത്സക്കുള്ള പണം ക്ലബ്ബ് ഏറ്റെടുത്തുകൊള്ളാം എന്ന് അവർ പറഞ്ഞു.
ഇതനുസരിച്ച് അദ്ദേഹത്തിന്റെ കുടുംബം യൂറോപ്പിലേക്ക് മാറിത്താമസിക്കുകയും അദ്ദേഹം ക്ലബ്ബിന്റെ യൂത്ത് ടീമുകളിൽ കളിച്ച് തുടങ്ങുകയും ചെയ്തു.
അദ്ദേഹത്തിന്റെ രണ്ട് ബന്ധുസഹോദരർ ഫുട്ബോളുമായി ബന്ധപ്പെട്ടിട്ടുണ്ടായിരുന്നു : മാക്സി ബിനാക്കുച്ചിയും ഇമ്മാനുവൽ ബിനാക്കുച്ചിയും .
ക്ലബ്ബ് ജീവിതം ബാർസലോണ
2003 നവംബർ 13 ന് (അപ്പോൾ പ്രായം 16 വർഷവും 145 ദിവസവും) പോർട്ടോയുമായുള്ള സൗഹൃദ മത്സരത്തിലൂടെ മെസ്സി തന്റെ ആദ്യ ഔദ്യോഗിക മത്സരം കളിച്ചു.
ഒരു വർഷത്തിനുള്ളിൽ ഫ്രാങ്ക് റൈക്കാർഡ് അദ്ദേഹത്തെ തന്റെ ആദ്യ ലീഗ് മത്സരം കളിക്കാൻ അനുവദിച്ചു.
2004 ഒക്ടോബർ 16 ന് (അപ്പോൾ പ്രായം 17 വർഷവും 114 ദിവസവും) എസ്പാന്യോളിനെതിരെയായിരുന്നു ആ മത്സരം.
ആ മത്സരത്തോടു കൂടി ബാർസലോണക്ക് വേണ്ടി കളിക്കുന്ന ഏറ്റവും പ്രായം കുറഞ്ഞ മൂന്നാമത്തെ കളിക്കാരനും ലാ ലിഗയിൽ കളിക്കുന്ന ഏറ്റവും പ്രായം കുറഞ്ഞ കളിക്കാരനുമായി മെസ്സി മാറി (ഈ റെക്കോർഡ് 2007 സെപ്റ്റംബറിൽ ബാർസലോണയിലെ തന്നെ ബോജൻ ക്രികിച് തകർത്തു).
2005 മെയ് 1 ന് അൽബാസെറ്റെക്കെതിരെ അദ്ദേഹം തന്റെ ആദ്യ ഗോൾ ബാർസലോണക്കായി നേടി.
അപ്പോൾ മെസ്സിയുടെ പ്രായം 17 വർഷവും 10 മാസവും 7 ദിവസവുമായിരുന്നു.
ബാർസലോണക്കായി ഒരു ലാ ലിഗ മത്സരത്തിൽ ഗോൾ നേടുന്ന ഏറ്റവും പ്രായം കുറഞ്ഞ കളിക്കാരനായി മെസ്സി മാറി.
2007 ൽ മെസ്സിയുടെ സഹായത്തോടെ നേടിയ ഒരു ഗോളിലൂടെ ബോജൻ ക്രികിച് ആ റെക്കോർഡും തകർത്തു.
മെസ്സി തന്റെ മുൻ കോച്ചായ റൈക്കാർഡിനെപ്പറ്റി ഇങ്ങനെ പറഞ്ഞു : “ അദ്ദേഹമാണ് എന്റെ കളിജീവിതം തുടങ്ങിവെച്ചത് എന്ന വസ്തുത ഞാനൊരിക്കലും മറക്കില്ല. എന്റെ 16 ഓ 17 ഓ വയസ്സിൽ തന്നെ അദ്ദേഹത്തിന് എന്നിൽ വിശ്വാസമുണ്ടായിരുന്നു. ” 2005-06 സീസൺ
മറഡോണയോ പെലെയോ എന്ന സംശയം അവസാനിക്കാൻ പോകുന്നു
ഡിയേഗോ മറഡോണ , 2010 ലോകകപ്പ് മെസ്സി ജയിച്ചാൽ എന്ന അവസരത്തിൽ
സെപ്റ്റംബർ 16 ന് മൂന്നു മാസത്തിനിടയിൽ രണ്ടാം തവണയും ബാർസലോണ, മെസ്സിയുമായുള്ള കരാർ പുതുക്കി.
ആ പ്രാവശ്യം അദ്ദേഹത്തെ ഒന്നാം നിര ടീമിലേക്ക് തിരഞ്ഞെടുത്തുകൊണ്ടാണ് കരാർ 2014 ജൂൺ വരെ പുതുക്കിയത്.
2005 സെപ്റ്റംബർ 26 ന് മെസ്സി സ്പാനിഷ് പൗരത്വം നേടി.
അതോടെ അദ്ദേഹം ലാ ലിഗയിൽ കളിക്കുന്നതിന് പൂർണ്ണസജ്ജനായി.
സെപ്റ്റംബർ 27 ന് യുവേഫ ചാമ്പ്യൻസ് ലീഗിൽ ഇറ്റാലിയൻ ക്ലബ്ബായ ഉഡിനീസിനെതിരെയായിരുന്നു അദ്ദേഹത്തിന്റെ ആദ്യത്തെ വിദേശികളുമായുള്ള കളി.
അദ്ദേഹം പകരക്കാരനായി ഇറങ്ങിയപ്പോൾ കാമ്പ് ന്യൂവിലെ ബാർസലോണയുടെ ആരാധകർ എഴുന്നേറ്റുനിന്നുകൊണ്ട് സ്വാഗതം ചെയ്തു.
അദ്ദേഹത്തിന്റേയും റൊണാൾഡീന്യോവിന്റേയും കൂട്ടുകെട്ട് ആരാധകർക്കൊരു വിരുന്നൊരുക്കി.
മെസ്സി ആ സീസണിൽ 17 മത്സരങ്ങളിൽ നിന്നായി 6 ഗോളുകൾ സ്വന്തമാക്കി.
കൂടാതെ 6 ചാമ്പ്യൻസ് ലീഗ് കളികളിൽ നിന്നായി ഒരു ഗോളും നേടി.
ചാമ്പ്യൻസ് ലീഗിലെ രണ്ടാം റൗണ്ടിലെ രണ്ടാം പാദത്തിൽ ചെൽസിക്കെതിരായി നടന്ന മത്സരത്തിൽ വലതു തുടയിലെ പേശിക്കുണ്ടായ പരിക്കുമൂലം അദ്ദേഹത്തിന്റെ ആ സീസൺ 2006 മാർച്ച് 7 ന് അവസാനിച്ചു.
റൈക്കാർഡിന്റെ ബാർസലോണ ആ സീസണിൽ സ്പെയിനിലേയും യൂറോപ്പിലേയും ജേതാക്കളായിരുന്നു.
2006-07 സീസൺ 2007 ൽ റേഞ്ചേഴ്സിനെതിരെ മെസ്സിയുടെ പ്രകടനം
2006-07 സീസണിൽ മെസ്സി സ്ഥിരമായി ഒന്നാം ടീമിൽ ഇടംപിടിച്ചു തുടങ്ങി.
26 മത്സരങ്ങളിൽ നിന്നായി 14 ഗോളുകൾ മെസ്സി നേടി.
നവംബർ 12 ന് റയൽ സരഗോസയുമായുള്ള മത്സരത്തിനിടെ പരിക്കേറ്റതുമൂലം അദ്ദേഹത്തിന് മൂന്ന് മാസം നഷ്ടപ്പെട്ടു.
അർജന്റീനയിൽ വെച്ച് അദ്ദേഹം സുഖം പ്രാപിച്ചു.
പരിക്ക് ഭേദപ്പെട്ടതിനു ശേഷമുള്ള ആദ്യ മത്സരം ഫെബ്രുവരി 11 ന് റേസിംഗ് സന്റാൻഡറിനെതിരെ ആയിരുന്നു.
ആ മത്സരത്തിൽ അദ്ദേഹം രണ്ടാം പകുതിയിൽ ഒരു പകരക്കാരനായാണ് കളിക്കാനിറങ്ങിയത്.
മാർച്ച് 11 ന് നടന്ന ക്ലാസിക്ക് മത്സരത്തിൽ മെസ്സി വളരെ നല്ല നിലവാരത്തിലാണ് കളിച്ചത്.
10 പേരായി ചുരുങ്ങിയ ബാർസലോണക്ക് അദ്ദേഹം തന്റെ ഹാട്രിക്കിലൂടെ സമനില നേടിക്കൊടുത്തു.
അദ്ദേഹം നേടിയ മൂന്നു ഗോളുകളും സമനില ഗോളുകളായിരുന്നു (Equalisers).
അതിലെത്തന്നെ അവസാനത്തെ ഗോൾ ഇഞ്ച്വറി ടൈമിലായിരുന്നു നേടിയത്.
ഇതിലൂടെ, ക്ലാസ്സിക്ക് മത്സരത്തിൽ ഇവാൻ സമോറാനോക്ക് ശേഷം (1994-95 സീസണിൽ റയൽ മാഡ്രിഡിന് വേണ്ടി) ഹാട്രിക് നേടുന്ന ആദ്യ കളിക്കാരനായി.
ഈ നേട്ടം കൈവരിക്കുന്ന ഏറ്റവും പ്രായം കുറഞ്ഞ കളിക്കാരനും മെസ്സി തന്നെയാണ്.
സീസണിന്റെ അവസാനത്തോടു കൂടി അദ്ദേഹം കൂടുതൽ ഗോളുകൾ നേടാൻ തുടങ്ങി.
ലീഗിൽ അദ്ദേഹം നേടിയ 14 ഗോളുകളിൽ 11 ഗോളുകളും അവസാന 13 മത്സരങ്ങളിൽ നിന്നാണ്.
പുതിയ മറഡോണ എന്ന പേര് അദ്ദേഹത്തിന് ചാർത്തി നൽകപ്പെട്ടു.
ഒരേയൊരു സീസണിനുള്ളിൽ തന്നെ മറഡോണയുടെ പ്രശസ്തമായ പല ഗോളുകളും പുനഃസൃഷ്ടിച്ചത് അതിനൊരു കാരണമായി.
2007 ഏപ്രിൽ 18 ന് കോപ്പ ദെൽ റെയ് സെമി ഫൈനൽ മത്സരത്തിൽ ഗെറ്റാഫെക്കെതിരെ അദ്ദേഹം 2 ഗോളുകൾ നേടി.
മെക്സിക്കോയിൽ വെച്ച് നടന്ന 1986 ലെ ഫുട്ബോൾ ലോകകപ്പിൽ ഇംഗ്ലണ്ടിനെതിരെ മറഡോണ നേടിയ ഗോളിനോട് ( നൂറ്റാണ്ടിന്റെ ഗോൾ എന്നും അറിയപ്പെടുന്നു) വളരെയധികം സാമ്യമുള്ളവയായിരുന്നു അവ.
ഇതിലൂടെ മെസ്സി മറഡോണയുമായി വളരെയധികം താരതമ്യം ചെയ്യപ്പെട്ടു.
സ്പാനിഷ് പത്രങ്ങൾ മെസ്സിയെ മെസ്സിഡോണ എന്ന് വിളിച്ചു.
അദ്ദേഹം ആ ഗോളിനിടയിൽ 62 മീറ്ററുകൾ (203 അടികൾ) തന്നെ ഓടി, 6 കളിക്കാരെ (ഗോളിയടക്കം) തന്നെ കബളിപ്പിച്ചു, ഒരേ സ്ഥാനത്തുനിന്നു തന്നെ നിറയൊഴിച്ചു, ആഹ്ലാദസമയത്ത്, 21 വർഷങ്ങൾക്കു മുമ്പ് മെക്സിക്കോയിൽ മറഡോണ ചെയ്തതുപോലെ കോർണർ പതാകക്കടുത്തേക്ക് ഓടി.
മത്സരത്തിനു ശേഷം പത്രസമ്മേളനത്തിൽ സഹകളിക്കാരനായ ഡെക്കോ പറഞ്ഞു : " എന്റെ ജീവിതത്തിൽ ഞാൻ കണ്ട ഏറ്റവും മികച്ച ഗോളാണ് അത്. " 1986 ലോകകപ്പിലെ ഇംഗ്ലണ്ടിനെതിരായ ക്വാർട്ടർ ഫൈനലിൽ മറഡോണ നേടിയ ദൈവത്തിന്റെ കൈ എന്ന് പ്രശസ്തമായ ഗോളിനോട് സമാനമായ ഒരു ഗോൾ മെസ്സി എസ്പാന്യോളിനെതിരെ നേടി.
മെസ്സി പന്തിനായി കുതിക്കുകയും ഗോളിയായ കാർലോസ് കമേനിയെ കബളിപ്പിച്ച് ആ പന്ത് സ്വന്തം കൈകൊണ്ട് വലയിലേക്ക് തട്ടിയിടുകയുമാണ് ചെയ്തത്.
അത് ശരിയായ ഒരു ഹാൻഡ്ബോൾ ആണെന്ന് റീപ്ലേകളിൽ വ്യക്തമായിരുന്നെങ്കിലും ഗോൾ നൽകപ്പെട്ടു.
2007-08 സീസൺ പ്രമാണം:Messi 22 Sep 07 v Sevilla.
JPG കാമ്പ് ന്യൂവിൽ വെച്ച് നടന്ന സെവിയ്യക്കെതിരായ മത്സരത്തിൽ മെസ്സി ബാർസലോണയെ 2-0 എന്ന നിലയിലേക്ക് നയിക്കുന്നു, 2007 സെപ്റ്റംബർ 22
2007-08 സീസണിലെ ആദ്യ ആഴ്ചയിൽ  5 ഗോളുകൾ നേടി മെസ്സി ബാർസലോണയെ ലാ ലിഗയിലെ ആദ്യ നാല് ടീമുകളിലൊന്നാക്കി.
സെപ്റ്റംബർ 19 ന് സ്വന്തം മൈതാനത്ത് വെച്ച് നടന്ന ലിയോണിനെതിരായ മത്സരത്തിൽ മെസ്സിയുടെ ഗോളിന്റെ പിൻബലത്തിൽ ബാർസലോണ 3-0 ന് വിജയിച്ചു.
സെപ്റ്റംബർ 22 ന് സെവിയ്യക്കെതിരായി നടന്ന മത്സരത്തിൽ മെസ്സി 2 ഗോളുകൾ നേടി.
സെപ്റ്റംബർ 26 ന് റയൽ സരഗോസയുമായുള്ള മത്സരത്തിലും അദ്ദേഹം 2 ഗോളുകൾ നേടി, ബാർസലോണയുടെ 4-1 വിജയത്തിൽ മുഖ്യ പങ്കാളിയായി.
ഫെബ്രുവരി 27 ന് വലൻസിയക്കെതിരെ അദ്ദേഹം ബാർസലോണക്ക് വേണ്ടിയുള്ള തന്റെ 100 ആം മത്സരം കളിച്ചു.
മുന്നേറ്റ വിഭാഗത്തിൽ ഫിഫ്പ്രോ ലോക 11 കളിക്കാരൻ പുരസ്കാരത്തിന് മെസ്സി നാമനിർദ്ദേശം ചെയ്യപ്പെട്ടു.
സ്പാനിഷ് പത്രമായ മാർസയുടെ ഓൺലൈൻ പതിപ്പിൽ നടന്ന ലോകത്തെ ഏറ്റവും മികച്ച കളിക്കാരനുള്ള തിരഞ്ഞെടുപ്പിൽ 77% വോട്ടോടെ മെസ്സി വിജയിച്ചു.
ഫ്രാൻസ് ബെക്കൻബോവറുടെ അഭിപ്രായത്തെ പിൻപറ്റി, ലോക ഫുട്ബോളർ ഓഫ് ദി ഇയർ പുരസ്കാരം മെസ്സിക്ക് നൽകണമെന്ന് ബാർസലോണ കേന്ദ്രീകരിച്ച് പ്രവർത്തിക്കുന്ന പത്രങ്ങളായ എൽ മുണ്ടോ ഡിപോർട്ടീവോയുടേയും സ്പോർട്ടിന്റേയും എഴുത്തുകാർ അഭിപ്രായപ്പെട്ടു.
ലോകത്തിലെ ഇപ്പോഴത്തെ ഏറ്റവും മികച്ച ഫുട്ബോളർമാരിൽ ഒരാളാണ് മെസ്സിയെന്ന് ഫ്രാൻസെസ്കോ ടോട്ടി അഭിപ്രായപ്പെട്ടു.
മാർച്ച് 4 ന് സെൽട്ടികിനെതിരായി നടന്ന ചാമ്പ്യൻസ് ലീഗ് മത്സരത്തിൽ ഇടതു തുടയിൽ പേശീവലിവുണ്ടായതിനെത്തുടർന്ന് 6 മാസം അദ്ദേഹത്തിന് പുറത്തിരിക്കേണ്ടി വന്നു.
മൂന്ന് സീസണുകൾക്കുള്ളിൽ ഇത് നാലാം തവണയാണ് ഇത്തരം പരിക്ക് മൂലം മെസ്സിക്ക് കളിക്കാൻ കഴിയാതെ പോകുന്നത്.
2008-09 സീസൺ മെസ്സി ഡിപോർട്ടീവോ ലാ കൊരുണക്കെതിരായ മത്സരത്തിൽ
റൊണാൾഡീന്യോയുടെ ക്ലബ്ബ് മാറ്റത്തെ തുടർന്ന് അദ്ദേഹത്തിന്റെ 10 ആം നമ്പർ ജേഴ്സി മെസ്സിക്ക് ലഭിച്ചു.
2008 ഒക്ടോബർ 1 ന് ഷക്തർ ഡൊണെറ്റ്സ്കിനെതിരായ ചാമ്പ്യൻസ് ലീഗ് മത്സരത്തിൽ, തിയറി ഹെൻട്രിക്ക് പകരമിറങ്ങി, 1-0 ന് പിന്നിൽ നിൽക്കുകയായിരുന്ന ബാർസലോണയെ അവസാന 7 മിനിട്ടുകൾക്കുള്ളിൽ 2 ഗോളുകൾ നേടി 2-1 ജയത്തിലേക്ക് മെസ്സി നയിച്ചു.
അത്‌ലെറ്റിക്കോ മാഡ്രിഡിനെതിരായ അടുത്ത മത്സരം മെസ്സിയും അദ്ദേഹത്തിന്റെ അടുത്ത സുഹൃത്തായ സെർജിയോ അഗ്യൂറോയും തമ്മിലുള്ള സൗഹൃദ യുദ്ധമായാണ് പറയപ്പെട്ടത്.
ആ മത്സരത്തിൽ മെസ്സി ഫ്രീകിക്കിലൂടെ ഒരു ഗോൾ നേടുകയും ഒരു ഗോളിന് വഴി തെളിക്കുകയും ചെയ്തതിലൂടെ അത്‌ലറ്റിക്കോ മാഡ്രിഡിനു മേൽ ബാർസ 6-1 വിജയം നേടി.
സെവിയ്യക്കെതിരായി നടന്ന മത്സരത്തിൽ മെസ്സി മറ്റ് രണ്ട് ആകർഷകമായ ഗോളുകൾ കൂടി നേടി.
അതിൽ ഒരെണ്ണം 23 മീറ്ററുകൾ (25 വാര) അകലെ നിന്ന് അടിച്ചതും മറ്റൊന്ന് ഗോളിയെ കബളിപ്പിച്ച് വിഷമകരമായ ഒരു സ്ഥലത്ത് നിന്നും നേടിയതുമാണ്.
2008 ഡിസംബർ 13 ന് നടന്ന ആ സീസണിലെ ആദ്യ ക്ലാസിക് മത്സരത്തിൽ മെസ്സി ബാർസലോണയുടെ രണ്ടാം ഗോൾ നേടുകയും ബാർസ 2-0 ന് ജയിക്കുകയും ചെയ്തു.
2008 ലെ ഫിഫ പ്ലെയർ ഓഫ് ദ ഇയർ പുരസ്കാരത്തിൽ അദ്ദേഹം 678 പോയന്റുകളോടെ രണ്ടാം സ്ഥാനത്തെത്തി.
അത്‌ലറ്റിക്കോ മാഡ്രിഡിനെതിരായി ബാർസലോണ 3-1 ന് ജയിച്ച ഒരു കോപ്പ ഡെൽ റേയ് മത്സരത്തിലാണ് മെസ്സി 2009 ലെ ആദ്യ ഹാട്രിക് നേടിയത്.
2009 ഫെബ്രുവരി 1 ന് റേസിംഗ് സന്റാൻഡറിനെതിരായ മത്സരത്തിൽ 1-0 ന് പിന്നിൽ നിൽക്കുകയായിരുന്ന ബാർസലോണയെ പകുതി സമയത്തിൽ പകരക്കാരനായി ഇറങ്ങി 2 ഗോളുകൾ നേടി 2-1 വിജയത്തിലേക്ക് മെസ്സി നയിച്ചു.
അതിലെ രണ്ടാം ഗോൾ ബാർസലോണയുടെ സ്പാനിഷ് ലീഗിലെ 5000 ആമത് ഗോൾ ആയിരുന്നു.
ലാ ലിഗയുടേ 28 ആം ഘട്ടത്തിൽ മലാഗക്കെതിരെ അദ്ദേഹം സീസണിലെ തന്റെ 30 ആം ഗോൾ നേടുകയും അതുവഴി ബാർസലോണയെ 6-0 വിജയത്തിലേക്ക് നയിക്കുകയും ചെയ്തു.
2009 ഏപ്രിൽ 8 ന് ബയേൺ മ്യൂണിക്കിനെതിരായി നടന്ന ഒരു ചാമ്പ്യൻസ് ലീഗ് മത്സരത്തിൽ മെസ്സി 2 ഗോളുകൾ നേടുകയും ആ പരമ്പരയിൽ 8 ഗോളുകൾ എന്നത് സ്വന്തം നേട്ടങ്ങൾക്കൊപ്പം ചേർക്കുകയും ചെയ്തു.
ഏപ്രിൽ 18 ന് ഗെറ്റാഫെക്കെതിരായ 1-0 ജയത്തിൽ നേടിയ ഗോളിലൂടെ മെസ്സി ലാ ലിഗയിൽ ആ സീസണിൽ 20 ഗോളുകൾ കുറിച്ചു.
റയൽ മാഡ്രിഡിനു മുകളിൽ വ്യക്തമായ 6 പോയന്റിന്റെ ലീഡോഡെ ബാർസലോണ ലീഗ് പട്ടികയിൽ തലപ്പത്തെത്തി.
സീസൺ അവസാനിക്കുന്നതിനു മുമ്പായി സാന്റിയാഗോ ബെർണാബൂവിൽ വെച്ച് റയൽ മാഡ്രിഡിനെതിരായി നടന്ന മത്സരത്തിൽ മെസ്സിയുടെ ഇരട്ടഗോൾ (സീസണിൽ അദ്ദേഹത്തിന്റെ 35 ഉം 36 ഉം ഗോളുകൾ) പ്രകടനത്തിന്റെ പിൻബലത്തിൽ ബാർസലോണ 6-2 ന് വിജയിച്ചു.
അത് 1930 ന് ശേഷം റയലിന്റെ ഏറ്റവും കനത്ത പരാജയമായിരുന്നു.
ഓരോ ഗോൾ നേടിയതിനു ശേഷവും അദ്ദേഹം ആരാധകരുടെ അടുത്തേക്ക് ഓടുകയും Síndrome X Fràgil (Fragile X Syndrome എന്ന രോഗത്തിന്റെ കറ്റാലൻ നാമം) എന്നെഴുതിയ കുപ്പായം ക്യാമറക്ക് മുന്നിൽ കാണിക്കുകയും ചെയ്തു.
ആ രോഗത്തിനടിമപ്പെട്ട കുട്ടികളോടുള്ള തന്റെ സഹകരണം വ്യക്തമാക്കുകയായിരുന്നു അദ്ദേഹം അതിലൂടെ.
ചാമ്പ്യൻസ് ലീഗ് സെമി-ഫൈനൽ മത്സരത്തിൽ ചെൽസിക്കെതിരെ ആന്ദ്രെ ഇനിയെസ്റ്റ നേടിയ ഇഞ്ചുറി ടൈം ഗോളിലൂടെ ബാർസലോണയെ ഫൈനലിൽ മാഞ്ചസ്റ്റർ യുണൈറ്റഡിനെ നേരിടുന്നതിന് പ്രാപ്തരാക്കിയതിൽ മെസ്സിക്കും വലിയൊരു പങ്കുണ്ടായിരുന്നു.
മെയ് 13 ന് അത്‌ലറ്റിക്കോ ബിൽബാവോക്കെതിരായി നടന്ന കോപ്പ ഡെൽ റേയ് കലാശപ്പോരാട്ടത്തിൽ ഒരു ഗോൾ നേടുകയും രണ്ട് ഗോളുകൾക്ക് വഴിവെക്കുകയും ചെയ്തതിലൂടെ ബാർസലോണ 4-1 ന് വിജയിക്കുകയും മെസ്സി തന്റെ ആദ്യ കോപ്പ ഡെൽ റേയ് കപ്പ് നേടുകയും ചെയ്തു.
മെസ്സിയുടെ മികച്ച പ്രകടനത്തിലൂടെ ബാർസലോണ ലാ ലിഗ കപ്പും നേടി ആ സീസണിൽ ഡബിൾ പൂർത്തിയാക്കി.
മെയ് 27 ന് നടന്ന ചാമ്പ്യൻസ് ലീഗ് ഫൈനലിൽ മെസ്സി 70 ആം മിനിട്ടിൽ നേടിയ ഗോളടക്കം 2 ഗോളിന് ബാർസലോണ മാഞ്ചസ്റ്റർ യുണൈറ്റഡിനെ തോൽപ്പിക്കുകയും കിരീടം കരസ്ഥമാക്കുകയും ചെയ്തു.
9 ഗോളുകളോടെ ചാമ്പ്യൻസ് ലീഗ് പരമ്പരയിൽ ഏറ്റവും കൂടുതൽ ഗോളുകൾ നേടുന്ന താരവുമായി മാറി മെസ്സി.
പരമ്പരയുടെ ചരിത്രത്തിൽ ഈ നേട്ടം കൈവരിക്കുന്ന ഏറ്റവും പ്രായം കുറഞ്ഞ വ്യക്തിയും മറ്റാരുമായിരുന്നില്ല.
ആ വർഷത്തിൽ തന്നെ യുവേഫ ക്ലബ്ബ് ഫോർവേർഡ് ഓഫ് ദ ഇയർ , യുവേഫ ക്ലബ്ബ് ഫുട്ബോളർ ഓഫ് ദ ഇയർ എന്നീ പുരസ്കാരങ്ങളും അദ്ദേഹത്തെ തേടിയെത്തി.
ആ സീസണിൽ ബാർസലോണ ലാ ലിഗ, കോപ്പ ഡെൽ റേയ്, ചാമ്പ്യൻസ് ലീഗ് എന്നിങ്ങനെ മൂന്ന് കിരീടങ്ങൾ നേടി.
ഒരു സീസണിൽ മൂന്ന് കിരീടങ്ങൾ നേടുന്ന ആദ്യ സ്പാനിഷ് ക്ലബ്ബായി ബാർസലോണ മാറി.
"മെസ്സി ഓടുമ്പോൾ അദ്ദേഹം തടുക്കാൻ കഴിയാത്തവനാണ്. അത്രയും കൂടിയ വേഗതയിൽ ദിശ മാറ്റം വരുത്താൻ കഴിവുള്ള ഒരേയൊരു കളിക്കാരൻ മെസ്സിയാണ്."
"ചില കാര്യങ്ങളിൽ അദ്ദേഹമാണ് ലോകത്തെ ഏറ്റവും മികച്ച ഫുട്ബോൾ കളിക്കാരൻ.
അദ്ദേഹം ഒരു പ്ലേസ്റ്റേഷൻ (പോലെ) ആണ്.
നമ്മൾക്ക് പറ്റുന്ന ഓരോ തെറ്റുകളും അദ്ദേഹം മുതലെടുക്കും.
ആഴ്സൻ വെങ്ങർ , ആഴ്സണലിനെതിരെ ബാർസലോണ 4-1 ന് ജയിച്ചപ്പോൾ.
ജൊവാൻ ഗാമ്പർ കപ്പിൽ കാമ്പ് ന്യൂവിൽ വെച്ച് ബാർസലോണയും മാഞ്ചസ്റ്റർ സിറ്റിയും തമ്മിൽ നടന്ന മത്സരത്തിനിടയിൽ
2009 യുവേഫ സൂപ്പർ കപ്പ് ജയിച്ചതിനു ശേഷം, താൻ കണ്ടിട്ടുള്ള ഏറ്റവും മികച്ച കളിക്കാരൻ മെസ്സിയാണെന്ന് ബാർസലോണയുടെ മാനേജറായ ജൊസെപ് ഗാർഡിയോള പറഞ്ഞു.
സെപ്റ്റംബർ 18 ന് മെസ്സി ബാർസലോണയുമായി പുതിയ കരാറിലൊപ്പിട്ടു.
2016 വരെയുള്ള ആ കരാറനുസരിച്ച് അദ്ദേഹത്തിന്റെ വില €250 മില്ല്യണും വാർഷികവരുമാനം €9.5 മില്ല്യണിന് അടുത്തുമായിരുന്നു.
ഇതോടെ അദ്ദേഹം സ്ലാട്ടൻ ഇബ്രാഹിമോവിച്ചിനൊപ്പം ലാ ലിഗയിലെ ഏറ്റവും കൂടുതൽ പ്രതിഫലം ലഭിക്കുന്ന താരമായി മാറി.
നാല് ദിവസങ്ങൾക്ക് ശേഷം, സെപ്റ്റംബർ 22 ന് റേസിംഗ് സന്റാന്ററുമായി ലാ ലിഗയിൽ നടന്ന മത്സരത്തിൽ അദ്ദേഹം രണ്ട് ഗോളുകൾ നേടുകയും ഒരു ഗോളിന് വഴിവെക്കുകയും ബാർസലോണ ആ മത്സരം 4-1 ന് സ്വന്തമാക്കുകയും ചെയ്തു.
സെപ്റ്റംബർ 29 ന് ഡൈനാമോ കീവിനെതിരായ മത്സരത്തിൽ അദ്ദേഹം ആ സീസണിലെ തന്റെ ആദ്യ യൂറോപ്യൻ ഗോൾ നേടുകയും ബാർസലോണ 2-0 ന് വിജയിക്കുകയും ചെയ്തു.